ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2022 թվականի \_\_\_\_\_\_\_\_\_\_\_\_\_ \_\_\_\_\_\_\_ -ի

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՍԵՊՏԵՄԲԵՐԻ 12-Ի N 1028-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

N \_\_\_\_-Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը և ղեկավարվելով Արցախի Հանրապետության Նախագահի 2017 թվականի սեպտեմբերի 25-ի ՆՀ-108-Ն հրամանագրով սահմանված կարգի 6-րդ և 92-րդ կետերով ՝ Արցախի Հանրապետության կառավարությունը որոշում է.

1.Արցախի Հանրապետության կառավարության 2022 թվականի սեպտեմբերի 12-ի «Լեռնային Ղարաբաղի Հանրապետության կառավարության 2008 թվականի ապրիլի 15-ի N 284 որոշման մեջ փոփոխություններ և լրացումներ կատարելու մասին» N 1028-Ն որոշման 3-րդ կետի 1-3-րդ ենթակետերում «2022 թվականի դեկտեմբերի 1-ը» բառերի համապատասխան հոլովաձևերը փոխարինել «2022 թվականի դեկտեմբերի 31-ը» բառերի համապատասխան հոլովաձևերով:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից, իսկ դրա գործողությունը տարածվում է 2022 թվականի դեկտեմբերի 1-ից ծագած հարաբերությունների վրա:

|  |  |
| --- | --- |
| «Հաստատում եմ» |  |
|  |  |
| ԱՐՑԱԽԻ ՀԱՆՐԱՊԵՏՈՒԹՅԱՆ  ՊԵՏԱԿԱՆ ՆԱԽԱՐԱՐ | Ռ. ՎԱՐԴԱՆՅԱՆ |

2022 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

ՀԻՄՆԱՎՈՐՈՒՄ

«ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՍԵՊՏԵՄԲԵՐԻ 12-Ի N 1028-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Կարգավորման ենթակա խնդրի սահմանումը

Նախագծի ընդունումը պայմանավորված է Արցախի Հանրապետության կառավարության 2022 թվականի սեպտեմբերի 12-ի N 1028-Ն որոշման 3-րդ կետում նշված ժամկետները երկարաձգելու անհրաժեշտությամբ:

2. Առկա իրավիճակը

«Պետական պարգևների և պատվավոր կոչումների մասին» օրենքում կատարված փոփոխությունների համաձայն՝ 2022 թվականի հունվարի 1-ից 20.0 հազար դրամի չափով ամենամսյա պատվովճարի իրավունք է սահմանվել վաստակավոր կոչման արժանացած այն կենսաթոշակառուների համար, ովքեր չեն զբաղեցնում պետական կամ համայնքային պաշտոն։ Մինչև 2022 թվականի հոկտեմբերի 1-ը նշված անձանց պատվովճարները չեն վճարվել՝ կառավարության համապատասխան որոշման բացակայության պատճառով։

Արցախի Հանրապետության կառավարության 2022 թվականի սեպտեմբերի 12-ի N 1028-Ն որոշմամբ սահմանվել է, որ պատվովճարը նշանակվում է 2022 թվականի հունվարի 1-ից՝ դիմումը և համապատասխան փաստաթղթերն անձի կողմից մինչև 2022 թվականի դեկտեմբերի 1-ը ներկայացվելու դեպքում։

Ժամանակի սղության պատճառով շուրջ 50 շահառուներ չեն դիմել նշված ժամանակահատվածում, ինչից ելնելով առաջացել է նշված որոշման մեջ փոփոխություն կատարելու անհրաժեշտություն։

3. Կարգավորման նպատակները

Նախագծով առաջարկվում է Արցախի Հանրապետության կառավարության 2022 թվականի սեպտեմբերի 12-ի N 1028-Ն որոշմամբ սահմանված՝ դիմումը և անհրաժեշտ մյուս փաստաթղթերը ներկայացնելու ժամկետը սահմանել մինչև 2022 թվականի դեկտեմբերի 31-ը։

4. Ակնկալվող արդյունքը

Նախագծի ընդունման դեպքում պատշաճ կերպով կիրականացվի «Պետական պարգևների և պատվավոր կոչումների մասին» օրենքի պահանջները։

5. Նորմատիվ բնույթի հիմնավորվածությունը

Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐԻ ՊԱՇՏՈՆԱԿԱՏԱՐ Վ.ԱՌԱՔԵԼՅԱՆ